ȘCOALA GIMNAZIALĂ NR. 3 VICOVU DE SUS
SUCEAVA, str. CALEA CERNĂUȚI, nr 564, ORAȘ VICOVU DE SUS 
CIF 18252485

Anunț concurs pentru post contractual conform H.G. 1336/2022

A.) Școala Gimnazială Nr. 3 Vicovu de Sus cu sediul în Oraș Vicovu de Sus, str. Calea Cernăuți nr. 564, județul Suceava, organizează concurs, pentru ocuparea următorului post contractual,  conform H.G. nr. 1336/08.11.2022:
 1. Nivelul postului: execuție
 2. Denumirea postului: Administrator financiar IIIS, post vacant, pe perioadă nedeterminată.
 3. Numărul de posturi: 1 post normă întreagă
 4. Vechime în domeniul studiilor: 2 ani
 5. . Nivelul studiilor: SUPERIOARE

B.) Documente solicitate candidaţilor pentru întocmirea dosarului de concurs, conform art. 35 din H.G. 1336/2022
a) opis dosarului în două exemplare, unul care se restituie candidatului cu înregistrarea înscrierii în concurs;
b) formular de înscriere la concurs, conform modelului prevăzut la anexa;
c) copia actului de identitate sau orice alt document care atestă identitatea, potrivit legii, aflate în termen de valabilitate;
d) copia certificatului de căsătorie sau a altui document prin care s-a realizat schimbarea de nume, după caz;
e) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică; 
f) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
g) certificat de cazier judiciar sau, după caz, extrasul de pe cazierul judiciar;
h) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
i)  certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
j) curriculum vitae, model comun european.

Dosarele de înscriere se depun la secretariatul școlii. Informaţii la tel: 0230413296 sau la sediul instituţiei.
Termenul de depunere a dosarelor 15.10.2026, ora 15:00, la sediul instituţiei.

C.) Condiţiile generale prevăzute de art. 15 din H.G. 1336/08.11.2022
La concursul organizat pentru ocuparea postului de administrator financiar pot participa persoanele care îndeplinesc următoarele condiții prevăzute de Hotărârea Guvernului nr. 286 din 23 martie 2011, modificată și completată de H.G. nr. 1027/2014, respectiv:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 — Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire  la  persoanele  care  au  comis  infracțiuni  sexuale,  de exploatare a unor persoane sau asupra minorilor, precum și pentru  completarea  Legii  nr.  76/2008  privind  organizarea  și funcționarea Sistemului Național de Date Genetice Judiciare, cu modificările  ulterioare,  pentru  domeniile  prevăzute  la  art.  35 alin. (1) lit. h).

Notă conform Ordinului comun MS/MEC nr. 55/3.335/2026: Pentru posturile din învățământul preuniversitar (funcții didactice, didactice auxiliare sau administrative, precum și funcții de conducere, de îndrumare și control), înscrierea la concurs este condiționată de prezentarea certificatului medical emis de medicul specialist de medicina muncii. Certificatul se emite în baza avizului medicului specialist psihiatru, a adeverinței medicale eliberate de medicul de familie și a consultației specifice de medicina muncii.

D.)  Condiţii specifice de participare la concurs:
1. Nivelul studiilor: Studii universitare de licență absolvite cu diplomă în domeniul ,,științe economice”
2. Vechime în domeniul studiilor: 2 ani
3. Alte condiții: Cunoștințe de contabilitate bugetară; Cunoștințe privind întocmirea situațiilor financiare și raportărilor specifice  instituțiilor publice. Cunoștințe de utilizare a aplicațiilor FOREXEBUG, EDUSAL, Microsoft Office (word, Excel).

E.) Bibliografie şi tematică: 
- Legea învățământului preuniversitar nr. 198/2023; 
- Legea contabilității nr. 82/1991 republicată; 
- Legea nr. 500 /2002 privind finanțele publice; 
- Ordinul M.F. nr. 1917/2005 pentru aprobarea Normelor metodologice privind  organizarea și conducerea contabilității instituțiilor publice; 
-Legea nr.53/2003 - Codul muncii, republicată;
-H.G. nr. 569/2015 privind decontarea cheltuielilor de naveta pentru personalul didactic si didactic auxiliar cu modificările si completările ulterioare;
- Ordinul Ministrului Finanţelor Publice nr. 1140/2025 pentru aprobarea normelor metodologice privind angajarea, lichidarea, ordonanţarea şi plata cheltuielilor bugetare;
- Ordinul Ministrului Finanţelor Publice 1917/2005 pentru aprobarea normelor metodologice privind organizarea şi conducerea contabilităţii instituţiilor publice, cu modificările şi completările ulterioare;
- Legea cadru nr. 153/2017 privind salarizarea personalului plătit din fonduri publice;
-OUG nr. 158/2005 privind concediile si indemnizaţiile de asigurări sociale de sănătate;
- Ordinul nr. 720/2014 pentru aprobarea Normelor metodologice privind execuţia bugetelor de venituri şi cheltuieli ale unor instituţii publice, cu modificările şi completările ulterioare.
- Legea 227/2015 – Codul fiscal;
-Legea 273/2006 – execuția bugetară
- Ordinul nr. 2861/2009 privind aprobarea Normelor privind organizarea şi efectuarea inventarierii elementelor de natura activelor, datoriilor şi capitalurilor;
- HG 732/2025 –  pentru aprobarea Metodologiei-cadru de acordare a burselor și cuantumul acestora, modificată prin HG 738/2026; 
-Legea nr. 98/19 mai 2016 privind achizițiile publice;

F.)  Tematica 
· Organizarea contabilității instituțiilor publice; 
· Execuția bugetară; 
· Angajarea lichidarea, ordonanțarea și plata cheltuielilor; 
· Inventarierea patrimoniului; 
· Evidența mijloacelor fixe și a obiectelor de inventar;
· Operațiunile privind furnizorii
· Bursele elevilor
· Achizițiile publice și recepția bunurilor, serviciilor și lucrărilor
· Contabilitatea decontărilor cu personalul;
· Documente justificative care stau la baza înregistrărilor în contabilitate şi păstrarea lor;
· Finanţarea şi baza materială a învăţământului preuniversitar;
· Conturi la Trezoreria Statului şi bănci.
· Documente justificative care stau la baza înregistrărilor în contabilitate şi păstrarea lor;
· Întocmirea și depunerea situațiilor financiare;

Calendarul de desfăşurare a concursului, respectiv data limită şi ora până la care se pot depune dosarele de concurs:

	Activitate
	Data
	Ora

	Data postării/publicării anunțului
	02 Octombrie 2026
	

	Data limită de depunere a dosarelor
	15 Octombrie 2026
	15:00

	Selecția dosarelor
	16 Octombrie 2026
	12:00

	Afișarea selecției dosarelor
	19 Octombrie 2026
	13:00

	Termen limită contestații ref la selecția dosarelor
	20 Octombrie 2026
	11:00

	Afișarea rezultatelor la contestații
	21 Octombrie 2026
	10:00

	Proba scrisă
	26 Octombrie 2026
	09:00

	Afișarea rezultatelor la proba scrisă
	26 Octombrie 2026
	13:00

	Termen limită contestații la proba scrisă
	27 Octombrie 2026
	11:00

	Afișarea rezultatelor la contestații ref proba scrisă
	27 Octombrie 2026
	15:00

	Proba practică 
	28 Octombrie 2026
	09:00

	Afișarea rezultatelor proba practică
	28 Octombrie 2026
	11:00

	Termen limită contestații la proba practică
	28 Octombrie 2026
	13:00

	Afișarea rezultatelor la contestații ref proba practică
	28 Octombrie 2026
	15:00

	Interviul
	30 Octombrie 2026
	09:00

	Afișarea rezultatelor la proba de interviu
	30 Octombrie 2026
	11:00

	Termen limită contestații la proba de interviu
	30 Octombrie 2026
	13:00

	Afișarea rezultatelor la contestații la proba de interviu
	30 Octombrie 2026
	15:00

	Afișare rezultat final
	30 Octombrie 2026
	16:00



